फिलहाल, कांग्रेस नेता खुश हैं कि उन्होंने भाजपा अध्यक्ष अमित शाह को मध्य प्रदेश व राजस्थान में एक काल्पनिक शत्रु का आविष्कार करने के लिए मजबूर कर दिया है—अवैध मुसलमान प्रवासी. कांग्रेस कार्यसमिति के एक सदस्य का कहना था, "प्रवासियों को मुसलमान के रूप में पेश करके शाह 10 फीसदी से भी कम मुसलमान आबादी वाले राज्यों में हिंदू कार्ड का इस्तेमाल कर रहे हैं. इससे साफ होता है कि वह बेचैन हो रहे हैं.''